hu hu hu hu en en hu sv de en en hu hu hu hu it en pt hu hu hu hu hu de hu en hu hu hu hu hu en hu hu en hu hu en hu hu hu hu hu hu et hu hu es hu de hu hu hu hu hu hu hu hu en hu hu hu hu de hu de hu de hu de hu de hu de hu de hu de en es es de hu hu hu hu hu hu hu hu hu hu en hu hu en en en hu en
Ezt adja a Nemzeti Befektetési Ügynökség a hazai fintech startupoknak | FinTechZone
írta ANDOR MÁRIÓ | 2017. 04. 06. | Banki és fintech hírek, Fintech kitekintő, Összes hír
Az általuk felkarolt startupoknál azt is nézik, hasznos-e a projekt a társadalomra nézve, míg az off-shore háttér kizárja a közös munkát. Hazai innovatív vállalkozásokat segítenek külföldi tőkéhez, feltéve, ha a cégek túljutnak az erős rostán. Mindemellett egyre jobban kacsintgatnak a fintech szcéna felé is, így a hasonló témájú rendezvényeken, mint például a FinTechShow-n is ott lesznek. Heffner Róberttel, a Nemzeti Befektetési Ügynökség (HIPA) főosztályvezető-helyettesével beszélgettünk.
Mit tesz, mit tehet a HIPA a startupokért?
Mivel ez egy rendkívül kockázatos és munkaigényes terület, nem elsődleges célunk a startupok támogatása. Azonban a szűkös erőforrásaink ellenére is igyekszünk minden olyan platformot, kezdeményezést támogatni, ami a startup ökoszisztémát erősíti. A FinTechShow-t pont ilyennek ítéltük meg, ezért is támogatjuk ezt a szakmai eseményt. Mindezek mellett több más programhoz kapcsolódtunk idén, mint például a ThinkBDPST vagy a Startup Safary rendezvényekhez.
Ugyanakkor keressük azokat a magyar vállalkozásokat, projekteket, amelyek tőkeági finanszírozás révén, lehetőleg külföldi tőke segítségével szeretnének növekedni. Az általunk kellően érettnek, érdekesnek és egyedinek talált startupoknál, ha úgy érezzük, meglehet a kellő nemzetgazdasági pozitív hatásuk és tartalmazzák azt a szintű innovációt, amit mi elvárunk, beemeljük a portfóliónkba. Ez természetesen egy transzparens előminősítési folyamat alapján, az adott területen releváns külső tanácsadó cég bevonásával történik.
Azon cégek, amelyek a fenti folyamaton átmennek, bekerülnek a portfóliónkba egy angol nyelvű 4-5 oldalas projektbemutatóval (ún. teaserrel). Ezt a teasert megosztjuk a honlapunkon, betesszük a kiadványainkba, és külföldi befektetési konferenciákon kínáljuk a befektetőknek. Valamint segítünk nekik a hazai tőkepiacon forráshoz jutni, hogy megerősödve még eredményesebben tudjuk őket a nemzetközi tőkepiacokon promotálni.
Ennek az eredményes tőkepiaci szereplésnek a hatékonyságát növelendő hoztuk létre a tőkebevonási ismereteket és képességeket fejlesztő HIPA Tőkeakadémia programot. Ennek keretében egy 2×2 napos képzési kurzust szervezünk minden tavasszal és ősszel. Idén május 24-25-én és 30-31-én a BÉT-tel karöltve tesszük ezt.
Miért fontos ez a HIPA-nak? Hol kapcsolódik ez a tevékenység a HIPA alapfeladatához, küldetéséhez?
Elsődleges célunk, hogy külföldi működő tőkét, befektetői pénzügyi tőkét csábítsunk Magyarországra, és hogy új – lehetőleg minél magasabban kvalifikált munkaerő igényű – munkahelyek jöjjenek létre. Számos sikertörténet igazolja, hogy egy sikeres startup komoly nemzetközi vállalatokat tud arra késztetni, hogy hazánkba jöjjön, illetve itt bővítse kapacitásait, azon belül is a számunkra legfontosabb K+F bázisát. Gondoljunk csak az IBM – Ustream, vagy a LogMeIn történetére. A 2007-ben startupként induló USTREAM-et a Doll Capital Management és a Softbank jelentős tőkeinjekcióit követően tavaly vásárolta fel az IBM. A magyar alapítású LogMeIn pedig mára 800 alkalmazottal dolgozva 125 millió felhasználó számára teszi elérhetővé szolgáltatásait.
A startupokon belül miért épp a fintech van fókuszban?
Idén is részt vettünk az Ázsiai Pénzügyi Fórumon Hongkongban, ahol azt tapasztaltuk, hogy különleges érdeklődés mutatkozik a fintech vállalkozások iránt. Itthon is számos más vállalkozás végez aktív és előremutató fejlesztést, továbbá a szakma rendkívüli növekedési potenciált és aktualitást lát ebben a szegmensben. Ezért úgy gondoljuk, helyük van a portfóliónkban és remekül erősítik az „Invented in Hungary” imázst is. Nem mellesleg 1-2 hasonló profilú céggel már úgyis régóta dolgozunk (Cellum, MobilSign).
Mit keres a HIPA és hogyan lehet velük kapcsolatot létesíteni?
Azokat az érett, átgondolt és alaposan előkészített hazai projekteket keressük, amelyek tőkeágon szeretnének forráshoz jutni és általuk növekedni. Létezik egy sajátos szempontrendszerünk is, amelynek meg kell felelniük a startupoknak. Ilyen az átláthatóság, mert az off shore hátterű cégeket kizárjuk a közös munkából. Fontos, hogy innovatívak legyenek, használjanak előremutató technológiát. A fenntartható növekedést is kell szolgálniuk, de az össztársadalmi hasznosságot is nézzük, azaz a profittermelésen túl legyen olyan érték a projektben, ami a tágabb környezetük számára is értéket képvisel.
A HIPA képviselőivel találkozhatsz a FinTechShow 2017 eseményen, vagy írhatsz nekik itt: hip@hipa.hu.
← A mobilod lesz a digitális személyid. Így azonosíthatod magad a mobiloddal: PassBy[ME] SMART 2017 konferencia fintech szekció: jön a virtuális prepaid és az MKB Pay →
Még nem volt hat éves, amikor elkezdett írni, amit sajnos vagy szerencsére azóta sem hagyott abba. Az elmúlt években dolgozott startupok mellett is közösségi kommunikátorként, de egy nagy IT-klaszter webes dolgait is terelgette. Mindemellett kettős életet él: úgy az offline, mint az online bankolást is szereti. Mert szerinte az érme mindkét oldala érdekes tud lenni. Címkéi: #marioszerint
Bankokból tech cégek? Kódban a jövőnk? A pénzügyi szektor aktuális digitális kérdései és a legújabb hazai fintech megoldások a hatodik FinTechShow-n.
Pénzügyi digitalizációs és compliance tanácsadó szakirányú továbbképzés a Budapesti Metropolitan Egyetemen.
ELEKTRONIKUS FIZETÉSI MEGOLDÁSOK KÉZIKÖNYVE
Elektronikus fizetési megoldások kereskedőknek, vállalkozásoknak. A bankkártya elfogadástól a bankszámla alapú fizetési lehetőségeken át az integrált megoldásokig.
Androidos mobilod van? Töltsd le a GPE softPOS alkalmazást és fogadj egyszerűen érintés nélküli fizetéseket közvetlenül az okostelefonodon keresztül!
LogiNet: Jönnek a low-code, no-code platformok, de kerüljük a csodavárást. A partnerség eredményesebb lehet a bankoknak
Videó sorozat a banki IT legmélyebb bugyraiból – Van fény az alagút végén?!
Worldline: A magyar pénzügyi intézmények preferált partnere szeretnénk lenni a fizetési szolgáltatások területén
Hogyan kapcsolható össze két különböző blockchain rendszer? Nem egyszerű a feladat. Íme pár lehetőség
Comnica: “A piac gyors tempót diktál, így egyelőre nem keressük a féket az autón”
GRÁNIT Family: A piacon elsőként online számlanyitás már 6 éveseknek is közösen a szülővel
Adatalapú szolgáltatások új generációja a Hiflylabs szemüvegén keresztül
A magyar kisvállalkozások négyötöde tesz a környezete védelméért
A FinTechZone kiadója a Fintech Group Kft. Minden jog fenntartva.
Felhasználási feltételek és adatvédelmi szabályzat
A felhasználói élmény fokozása érdekében a weboldal sütiket (cookie) használ. Ha tovább használja az oldalt, vagy az "Elfogadom" gombra kattint, hozzájárul a sütik használatához. További információk az adatvédelmi tájékoztatóban Süti beállításokElfogadom
A weboldal a magasabb ügyfélélmény nyújtása érdekében a weboldal használata során „cookie”-kat (sütiket) alkalmaz. A weboldal alapvető funkcióinak működéséhez nélkülözhetetlen sütik (Necessary) tárolása az Ön böngészőjében történik. A szükséges sütiken felül használunk harmadik féltől származó sütiket is (Non-Necessary), melyek segítenek elemezni, megérteni, hogy hogyan használja Ön a weboldalt. Ezen sütik tárolása is a böngészőben történik, de kizárólag az Ön hozzájárulása esetén. Önnek lehetősége van ezen sütik használatának letiltására. Ugyanakkor, tudni kell, hogy ezen sütik használatának letiltása hatással lehet a böngészési élményre.
Funkcionális sütik, amelyek szükségesek a weboldal működéséhez. Ezek biztosítják a weboldal működését és biztonságát. Ezek a sütik nem tárolnak személyes adatokat, anonim módon rögzít adatokat.